EkBass/fiwiki-20250220-pages-articles huggingface dataset:
Geneseo Subdivision

Geneseo Subdivision on Kansasin osavaltion keskiosassa Yhdysvalloissa sijaitseva Kansas and Oklahoma Railroadin hallinnoima ja liikennöimä rautatieosuus, joka yhdistää Geneseon, Lyonsin ja Sterlingin kaupungit. Nykyisin rataosalla liikennöidään vain jakelu- ja keräilyjunia. == Aiheesta muualla == * Kansas & Oklahoma Railroad: Ratakartta Luokka:Kansas and Oklahoma Railroad Luokka:Yhdysvaltain rataverkko
McPherson Subdivision

McPherson Subdivision on Kansasin osavaltion keskiosassa Yhdysvalloissa sijaitseva Kansas and Oklahoma Railroadin hallinnoima ja liikennöimä rautatieosuus, joka yhdistää McPhersonin ja Conwayn kaupungit, sekä Lyonsin ja Ellinwoodin kaupungit. Liikenne välillä Conway–Lyons on lakkautettu. Nykyisin rataosalla liikennöidään vain jakelu-ja keräilyjunia. ==Aiheesta muualla== * Kansas & Oklahoma Railroad: Ratakartta Luokka:Kansas and Oklahoma Railroad Luokka:Yhdysvaltain rataverkko
Komitas Vardapet

Soghomon Gevorki Soghomonjan () eli pappisnimeltään Komitas Vardapet () tai Gomidas Vartabed (26. syyskuuta tai 8. lokakuuta 1869 Kütahya, Osmanien valtakunta – 22. lokakuuta 1935 Pariisi) oli armenialainen säveltäjä, kansanmusiikintutkija, kuoronjohtaja ja pappi. Häntä pidetään Armenian taidemusiikin isänä. Vardapet syntyi musikaaliseen perheen, jossa puhuttiin turkin kieltä. Hänen äitinsä kuoli, kun hän oli yksivuotias, ja hänen isänsä menehtyi kymmenen vuotta myöhemmin. Vardapet eli isoäitinsä kanssa vuoteen 1881 ja opiskeli papiksi. Hän opiskeli myöhemmin musiikkia Saksassa ja keräsi tuhansia kansanlauluja kotimaansa kylissä. Vardapetin tunnetuin teos on liturgia Badarak, jonka sävellystyön hän aloitti vuonna 1892. Teos esitetään useimmiten säveltäjän itse suosimalla kolmiäänisellä mieskuorolla. Vardapet teki armenialaisesta musiikista tunnettua myös ulkomailla. Vardapet työskenteli vuodesta 1910 Konstantinopolissa, jonne hän perusti 300-henkisen Gusan-kuoron. 24. huhtikuuta 1915 armenialaisten kansanmurhan alkaessa turkkilaiset karkottivat Vardapetin Çankırıin, mutta hän sai palata pääkaupunkiin viidentoista päivän kuluttua. Tapahtumat järkyttivät hänen mielenterveyttään. Hän joutui syksyllä 1916 turkkilaiseen sotasairaalaan, ja hänet siirrettiin vuonna 1919 Pariisiin. Hän kuoli mielisairaalassa Villejuifissa 1935. Nykyisin Jerevanissa toimii Vardapetin mukaan nimetty musiikkiakatemia. Hänen kunniakseen on lisäksi nimetty jousikvartetti. == Katso myös == *Komitas Vardapedin virtuaalinen museo viitattu 6.3.2009 Luokka:Armenialaiset säveltäjät Luokka:Musiikkitieteilijät Luokka:Armenian apostolinen kirkko Luokka:Vuonna 1869 syntyneet Luokka:Vuonna 1935 kuolleet
Hutchinson Subdivision

Hutchinson Subdivision on Kansasin osavaltion etelä- ja keskiosassa Yhdysvalloissa sijaitseva Kansas and Oklahoma Railroadin hallinnoima ja liikennöimä rautatieosuus, joka alkaa Wichitasta ja johtaa Hutchinsoniin. Rataosalla liikennöidään tavaraliikennettä sekä jakelu- ja keräilyjunia. Rataosuus on alun perin kuulunut Missouri Pacific Railroad -yhtiölle, joka siirtyi Union Pacific Railroadin omistukseen. Central Kansas Railway osti rataosan. Rataosa siirtyi Kansas and Oklahoma Railroadin omistukseen, kun yhtiö osti Central Kansas Railwayn. ==Aiheesta muualla== * Kansas & Oklahoma Railroad: Ratakartta Luokka:Kansas and Oklahoma Railroad Luokka:Yhdysvaltain rataverkko
Newton Subdivision

Newton Subdivision on Kansasin osavaltion keskiosassa Yhdysvalloissa sijaitseva Kansas and Oklahoma Railroadin hallinnoima ja liikennöimä rautatieosuus, joka alkaa Newtonista ja johtaa McPhersonin kautta Conwayhin. Rataosalla liikennöidään tavaraliikennettä sekä jakelu- ja keräilyjunia. Siihen liittyy McPhersonin ja Conwayn välinen osuus McPherson Subdivisionista. Newtonin ja McPhersonin välinen osuus on aiemmin ollut Union Pacific Railroadin hallinnassa. ==Aiheesta muualla== * Kansas & Oklahoma Railroad: Ratakartta Luokka:Kansas and Oklahoma Railroad Luokka:Yhdysvaltain rataverkko
Ørsted (satelliitti)

Ørsted on Tanskan avaruustutkimusinstituutin ensimmäinen satelliitti, joka laukaistiin 23. helmikuuta 1999. Satelliitin tehtävänä on kartoittaa maan magneettikentän muutoksia, ja satelliitti on nimetty tanskalaisen fyysikon Hans Christian Ørstedin mukaan. == Päämäärä == Satelliitin ensisijainen päämäärä on kartoittaa maan magneettikenttää 14 kuukauden jaksoissa ja tulosten pohjalta parantaa sekä tarkentaa magneettikentän malleja ja havaita muutokset magneettikentässä. Lisäksi Ørstedin tuloksia käytetään tutkimuksissa, jotka kartoittavat maan magneettikentän vaihteluita sekä aurinkotuulen vaikutuksista maan magneettikenttään. Satelliitin tuloksia on myös vertailtu vuosina 1979-1980 saatuihin maan magneettikentän tuloksiin, jotka keräsi Yhdysvaltojen Magsat-satelliitti. Satelliitti on edelleen toiminnassa vuonna 2009 http://www.spacemart.com/reports/The_Orsted_Satellite_10_Years_In_Space_999.html. == Laitteisto == * CSC flux-gate magnetometri magneettikentän voimakkuuden ja suunnan mittaamiseksi * Tähtikamera satelliitin suunnan ja sijainnin selvittämiseksi * Overhauser-magnetometri magneettikentän voimakkuuden mittaamiseksi (suuntariippumaton) * Hiukkasilmaisin nopeiden elektronien, protonien ja alfahiukkasten mittaamiseksi satelliitin ympäriltä * Turbo-Rogue GPS -vastaanotin satelliitin tarkan sijainnin määrittämiseksi == Tekniset tiedot == * Paino 62 kg * Koko 34×45×72 cm * Virtalähde 5 GaAs-aurinkopaneelia * Tietokone 16 MHz 80C186 jossa 16 Mt muistia == Triviaa == * Kun vertailtiin Ørstedin tuloksia kaksikymmentä vuotta aikaisemmin saatuihin Magsatin tuloksiin, huomattiin että maan magneettikenttä oli heikentynyt keskimäärin 2 %, mutta muun muassa Bermudan kolmion yläpuolella heikentymistä oli tapahtunut 6 %. == Lähteet == * The Ørsted Satellite === Viitteet === Luokka:Tiedesatelliitit
Rurik Ekroos

Rurik Ekroos (28. huhtikuuta 1902 Helsinki – 23. joulukuuta 1977) oli suomalainen näyttelijä. Ekroos hakeutui 16-vuotiaana Svenska Teaternin oppilaskouluun ja työskenteli sitten Svenskanissa 17 vuotta. Åbo Svenska Teaterin vuonna 1936 alkanut näyttelijäkiinnitys keskeytyi sotaan. Vuonna 1943 Ekroos kiinnitettiin Wasa Teaterin näyttelijäksi ja ohjaajaksi ja vuotta myöhemmin teatterinjohtajaksi. Vuonna 1947 hän siirtyi takaisin Turkuun ÅST:n johtajaksi. Ralf Långbackan tultua johtoon 1960 Ekroos toimi apulaisjohtajana, kunnes palasi synnyinkaupunkiinsa Helsinkiin ja näytteli vielä 1961–1969 Svenska Teaternissa. Ekroos palkittiin vuonna 1954 Pro Finlandia -mitalilla. == Filmografia == Vuosi Elokuva Rooli Huomioita 1924 Suursalon häät käräjäkirjuri 1924 Polyteekkarifilmi Kalle Rask, polyteekkari 1926 Murtovarkaus Heleenan isä, kartanon renki 1932 Olenko minä tullut haaremiin! maisteri Martti Paavola 1942 General von Döbeln Ekroosin osuudet leikattiin pois == Lähteet == == Aiheesta muualla == * Luokka:Suomalaiset näyttelijät Luokka:Pro Finlandia -palkitut Luokka:Vuonna 1902 syntyneet Luokka:Vuonna 1977 kuolleet
Ørsted

Ørsted tai Oersted voi tarkoittaa ainakin seuraavia: * henkilöitä: ** Anders Sandøe Ørsted (1778–1860), tanskalainen poliitikko ja oikeustieteilijä, Tanskan pääministeri 1853–1854 ** Hans Christian Ørsted (1777–1851), tanskalainen fyysikko ja kemisti, sähkövirran magneettisen vaikutuksen ja alumiinin keksijä ** Niels-Henning Ørsted Pedersen (1946–2005), tanskalainen jazz-kontrabasisti * tieteessä: ** örsted, vanha magneettikentän voimakkuuden yksikkö ** Ørsted, tanskalainen satelliitti ** Ørsted-mitali, vuosittain myönnettävä palkinto merkittävistä saavutuksista fysiikan opetuksessa * muita merkityksiä ** Ørsted A/S, Tanskan suurin energiayhtiö.
Jetmore

Jetmore on kaupunki Hodgemanin piirikunnassa Kansasin osavaltiossa Yhdysvalloissa. Vuoden 2000 väestönlaskennan mukaan kaupungin asukasluku oli 867. Kaupunki on piirikunnan hallinnollinen keskus. United States Census Bureaun mukaan kaupungin pinta-ala on 2,8 neliökilometriä. Pinta-alasta kaikki on maata, vesialueita ei ole. Vuoden 2000 väestönlaskennan perusteella kaupungissa oli 427 asuntoa, 362 taloutta ja 241 perhettä, väestöntiheyden ollessa 317 asukasta neliökilometrillä. Valtaosa (96,79%) asukkaista oli syntyperältään valkoihoisia. ==Liikenne== Kaupungin keskustassa risteävät maantiet 283 ja 156. Keskustan eteläpuolella sijaitsee myös Jetmore Municipal Airport. Kaupunkiin on ollut rautatieyhteys Kansas and Oklahoma Railroadin operoimaa Larned–Jetmore-sivurataa pitkin, mutta nykyisin Jetmoren ja Hanstonin välinen osuus on lakkautettu. ==Lähteet== Luokka:Kansasin kaupungit
Anders Henriksson

Anders "Henkan" Henriksson (26. toukokuuta 1945 – 4. joulukuuta 2016) oli ruotsalainen musiikkituottaja Tukholmasta. Henriksson oli laulunkirjoittaja ja tuottaja Tages-yhtyeessä. Vuodesta 1976 hän työskenteli Magnus Ugglan kanssa. == Lähteet == Luokka:Ruotsalaiset musiikkituottajat Luokka:Vuonna 1945 syntyneet Luokka:Vuonna 2016 kuolleet
Towner

Towner voi tarkoittaa seuraavia: Henkilöitä: * Edgar Thomas Towner, Viktorian Ristin saaja * Horace Mann Towner, poliitikko * Ralph Towner, kitaristi Maantieteellisiä paikkoja: * Towner, Colorado, Yhdysvallat * Towner, Pohjois- Dakota, Yhdysvallat Muita: * Towner, Kia Motorsin automalli * USS Towner (AKA-77), Yhdysvaltain laivaston alus.
Giovanni Saldarini

Giovanni Saldarini (11. joulukuuta 1924 – 18. huhtikuuta 2011 Milano) oli italialainen kirkonmies. Hän toimi Torinon arkkipiispana vuosina 1989–1999 ja oli kardinaali 28. kesäkuuta 1991 alkaen. Ylitettyään 80 vuoden iän hän ei voinut enää osallistua konklaavissa uuden paavin valintaan keväällä 2005. ==Lähteet== Luokka:Italialaiset kardinaalit Luokka:Vuonna 1924 syntyneet Luokka:Vuonna 2011 kuolleet
Villa Sofia

Villa Sofia on Tammelan kaupunginosassa Tampereella sijaitseva, vuonna 1921 rakennettu ja 1990-luvulla peruskorjattu kertaustyylinen rakennus, joka on alueen alkuperäisistä rakennuksista ainoa tiilirunkoinen. Villa Sofiassa on alun perin ollut kolme huoneistoa. Koska lähes koko Tammela oli tuhoutunut vuoden 1918 taisteluissa, valtio myönsi lainaa myös yksityishenkilöille talojen rakentamiseen. Kolme perhettä lähti rakentamaan Villa Sofiaa omaksi kodikseen. Perimätiedon mukaan yhden perheen isä oli muurari, mikä selittäisi kivitalon nousemisen keskelle Puu-Tammelaa. Perheet ajautuivat kuitenkin rahavaikeuksiin, joten Tampereen kaupunki lunasti rakennuksen itselleen jo rakennusvuonna 1921. Villa Sofiassa oli kaupungin vuokra-asuntoja 1990-luvun alkupuolelle saakka. Vuonna 1995 kaupunki myi rakennuksen tarjousten perusteella purettavaksi. Heini ja Tatu Niklas-Salminen voittivat tarjouskilpailun, mutta purkamisen sijasta he kunnostivat talon siitä diplomityönsä Tampereen teknillisen yliopiston arkkitehtuurin osastolle tehneen Outi Palttala-Heiskalan ohjauksen mukaisesti. Rakennukseen on lisätty kuisti, ja alkuperäiset halkokellarit on muutettu opetuskeittiö- ja ohjelmatiloiksi. Yläkerrassa alkuperäistä huoneistojakoa on kunnioitettu mahdollisimman pitkälle, ja talo on sisustettu ajan hengen mukaisesti. Rakennus on suojeltu asemakaavalla. == Lähteet== * Outi Palttala-Heiskala (2004): Kullervonkatu 28, tamperelaisen vuokrapientalon historia ja tulevaisuus. TTY/Arkkitehtuurin osasto diplomityö nro 633 === Viitteet === == Aiheesta muualla== * Villa Sofian kuvin ja nykyinen toiminta Luokka:Tampereen suojellut rakennukset Luokka:Tammela (Tampere)
David Manker Abshire

David Manker Abshire (11. huhtikuuta 1926 Chattanooga, Tennessee, Yhdysvallat – 31. lokakuuta 2014) oli yhdysvaltalainen republikaanipoliitikko. Hän toimi presidentti Ronald Reaganin erikoisneuvonantajana sekä vuosina 1983–1987 Yhdysvaltain pysyvänä edustajana Natossa. Abshire julkaisi uransa aikana useita kirjoja. Saving the Reagan Presidency: Trust Is the Coin of the Realm ilmestyi vuonna 2005. Abshire oli naimisissa ja hänellä oli viisi lasta. Hän oli Korean sodan veteraani ja sai tohtorinarvon Georgetownin yliopistosta vuonna 1959, pääaineenaan historia. Hänet valittiin heinäkuussa 2002 newyorkilaisen hyväntekeväisyysjärjestö Richard Lounsbery Foundationin puheenjohtajaksi. ==Teokset== * The South Rejects a Prophet (1967) * International Broadcasting: A New Dimension of Western Diplomacy, 1976 * Foreign Policy Makers: President vs. Congress, 1979 * Preventing World War III: A Realistic Grand Strategy, 1988 * Putting America's House in Order: The Nation as a Family, with Brock Brower, 1996 * Saving the Reagan Presidency: Trust Is the Coin of the Realm, 2005 * A Call to Greatness: Challenging Our Next President, 2008. ISBN 9780742562455 == Lähteet == == Aiheesta muualla == Luokka:Yhdysvaltalaiset republikaanipoliitikot Luokka:Yhdysvaltalaiset kirjailijat Luokka:Vuonna 1926 syntyneet Luokka:Vuonna 2014 kuolleet
Mark Andrews

Mark Andrews (19. toukokuuta 1926 Cassin piirikunta, Pohjois-Dakota – 3. lokakuuta 2020Mark Andrews, former U.S. senator from North Dakota, dies at 94) oli yhdysvaltalainen republikaanipoliitikko. Andrews on kotoisin Cassin piirikunnasta, Pohjois-Dakotasta. Hän opiskeli sotilasakatemia West Pointissa vuodesta 1944 vuoteen 1946, jolloin hänet vapautettiin akatemiasta terveydellisten syiden vuoksi. Andrews valmistui Pohjois-Dakotan osavaltionyliopistosta vuonna 1949. Hän ryhtyi maanviljelijäksi ja aloitti poliittisen uransa 1950-luvun alussa. Andrews sai ensimmäistä kertaa paikan Yhdysvaltain edustajainhuoneessa Hjalmar Nygaardin kuoleman jälkeen järjestetyssä erityisäänestyksessä vuonna 1963. Hänet valittiin täydelle kaudelle vuonna 1964, ja hän piti paikkaa yhtämittaisesti tammikuuhun 1981 saakka. Andrews luopui paikastaan edustajainhuoneessa vuonna 1980 ja pyrki sen sijaan senaattiin. Hän voitti paikan saaden 70 prosenttia äänistä ja istui yhden kauden vuosina 1981–1987. Kent Conrad voitti hänet vuoden 1986 äänestyksessä. Andrews vetäytyi politiikasta ja perusti konsultointiyrityksen Washingtoniin. Hän asuu vakituisesti Mapletonissa, Pohjois-Dakotassa. Grand Forksin kansainvälistä lentoasemaa on kutsuttu hänen mukaansa Mark Andrewsin lentokentäksi. == Lähteet == == Aiheesta muualla == *Mark Andrews Biographical Directory of the United States Congressin sivuilla Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1926 syntyneet Luokka:Vuonna 2020 kuolleet
ITV4

ITV4 on brittiläinen televisiokanava, joka aloitti toimintansa 1. marraskuuta 2005. Kanavan ohjelmisto koostuu uutis- ja ajankohtaisohjelmista, urheiluohjelmista ja yhdysvaltalaisista komedia ja draamasarjoista sekä ITV:n toimintasarjoista 1960- ja 1970-luvuilta. Kanava on saatavilla ilmaiseksi digitaalisessa antenni- tai kaapeliverkossa tai satelliitin kautta. ITV4:n tarkoitus oli korvata ITV:n Men & Motors -kanava, kummatkin kanavat olivat saatavilla maanpäällisessä verkossa kunnes Men & Motors siirtyi kaapelin ja satelliitin puolelle ja se korvattiin ympäri vuorokauden ohjelmaa lähettävällä pelikanavalla ITV Playllä (joka myöhemmin korvattiin ITV2+1 -kanavalla). Eräät Men & Motorsin ohjelmat siirrettiin ITV4 -kanavalle. == Ohjelmistoa == *Kolmas kivi auringosta *Clerks: The Animated Series *Unelmien kentät *LAPD: Life On the Beat *The Larry Sanders Show *Pulmuset *Poliisikamera – käy! *Saturday Night Live *Smith *Used Car Roadshow == Logos == Tiedosto:ITV4 (not used).jpg|2004-2006 (unused) Tiedosto:ITV4.svg|2005-2013 Tiedosto:ITV4logo.png|2013-2022 ==Aiheesta muualla== * ITV4:n kotisivut Luokka:Brittiläiset televisiokanavat Luokka:Vuonna 2005 perustetut televisiokanavat Luokka:ITV
My Mother’s Hymn Book

__NOTOC__ My Mother’s Hymn Book on Johnny Cashin albumi, joka julkaistiin 6. huhtikuuta 2004. Se sisältää hengellisiä lauluja hänen äitinsä hymnikirjasta. Albumi debytoi Yhdysvalloissa Billboard 200 -listan sijalla 194. == Kappaleet == # # # # # # # # # # # # # # # == Arvostelut == * AllMusic: AllMusic review == Lähteet == Luokka:Johnny Cashin albumit Luokka:Vuoden 2004 albumit
Zeitgeist (albumi)

__NOTOC__ Zeitgeist on The Smashing Pumpkinsin kuudes studioalbumi, joka julkaistiin 10. heinäkuuta 2007. == Kappaleet == # # # # # # # # # # # # === Bonuskappaleet=== # * # * # * ==Listasijoitukset== ===Albumi=== Vuosi Lista Sijoitus 2007 US Billboard 200 2 2007 Uuden-Seelannin RIANZ albumilista 1 2007 Kanadan albumilista 1 2007 Britannian albumilista 4 2007 Irlannin albumilista 5 2007 Sveitsin albumilista 5 2007 Italian albumilista 5 2007 Saksan albumilista 7 2007 Alankomaiden albumilista 7 2007 Australian albumilista 7 2007 Portugalin albumilista 7 2007 Brasilian albumilista 21 ===Singlet=== Vuosi Single Lista Sijoitus 2007 "Tarantula" US Billboard Hot 100 54 2007 "Tarantula" Modern Rock Tracks 2 2007 "Tarantula" Mainstream Rock Tracks 6 2007 "Tarantula" Latvian singlelista 13 2007 "Tarantula" Hot Digital Songs 44 2007 "Tarantula" Irlannin singlelista 44 2007 "Tarantula" Mainstream Pop 100 50 2007 "Tarantula" UK Singles Chart 59 2007 "Doomsday Clock" US Billboard Hot 100 97 2007 "Doomsday Clock" Mainstream Pop 100 81 2007 "That's the Way (My Love Is)" Modern Rock Tracks 23 2007 "That's the Way (My Love Is)" Mainstream Rock Tracks 32 2007 "That's the Way (My Love Is)" UK Singles Chart 94 == Arvostelut == * AllMusic: AllMusic review * Desibeli.net: The Smashing Pumpkins: Zeitgeist Viitattu 17.4.2022. * Soundi: THE SMASHING PUMPKINS: Zeitgeist Viitattu 17.4.2022. * V2.fi: Smashing Pumpkins: Zeitgeist Viitattu 17.4.2022. == Lähteet == Luokka:Vuoden 2007 albumit Luokka:Smashing Pumpkinsin albumit Luokka:Roy Thomas Bakerin tuottamat albumit
Poliisikamera – käy!

Poliisikamera – käy! (Police, Camera, Action!) on brittiläinen dokumenttisarja, jota tuotettiin vuosina 1994–2002. Sarjaa esittää Britanniassa televisiokanava ITV4. Sarjassa seurataan brittipoliisien jokapäiväistä työtä ja työtehtäviä, joihin heidät hälytetään. Suomessa sarjaa esitti Yle TV2. Sarjasta tuotettiin neljä tuotantokautta: * Ensimmäinen tuotantokausi (1994–1996) * Toinen tuotantokausi (1997–1998) * Kolmas tuotantokausi (1999–2000) * Neljäs tuotantokausi (2002–2002) == Aiheesta muualla == * Luokka:1990-luvun brittiläiset televisiosarjat Luokka:2000-vuosikymmenen brittiläiset televisiosarjat Luokka:Brittiläiset dokumenttiohjelmat Luokka:ITV:n televisio-ohjelmat
Mokkaluikero

Mokkaluikero (Atrosalarias fuscus) on luikeroihin kuuluva kala. == Koko ja ulkonäkö == Mokkaluikero kasvaa noin 10 cm pitkäksi. Selkäevä kohoaa komeana harjana lähes koko selän pituudelta. Väritys on yleensä tumman ruskeansävyinen, myös oranssiin vivahtavia kantoja esiintyy. Koiras muuttaa väriään kutuaikana.Pet Education == Alkuperä == Mokkaluikero elää luonnossa Tyynenmeren ja Intian valtameren länsiosissa.Aquatic community == Käyttäytyminen == Mokkaluikero viihtyy altaassa, jossa on paljon suojapaikkoja. Se saattaa nyppiä korallien polyyppejä ja simpukoiden vaippaa.Meriakvaarion perustamismanuaali == Ravinto == Mokkaluikero syö luonnossa enimmäkseen levää. == Lähteet == ==Aiheesta muualla== * Luokka:Meriakvaariokalat Luokka:Luikerot
Manny Puig

Manny Puig (s. 13. helmikuuta 1954 Kuuba) on yhdysvaltalainen villieläinten kouluttaja. Hän työskennellyt haiden, karhujen ja alligaattorien kanssa. Hän on esiintynyt myös televisiosarjoissa Jackass ja Wildboyz. Puig asuu tällä hetkellä Miamissa, ja hänen lempinimensä on "Sharkman" (). == Elämäntapa == Puig on kiinnostunut villieläimistä, ja hän pitää myös historia- ja luontodokumenteista. Puig kunnioittaa suuresti Amerikan alkuperäisasukkaita mm. heidän selviytymistaitojensa takia. Puig on kertonut sankarinsa olevan Tarzan. Puigin harrastuksiin kuuluu kuntosalilla käynti ja ajanvietto ystävien kanssa. Hän pitää myös kahvista. == Nuoruus == Puig syntyi Kuubassa vuonna 1954. Pian hän kuitenkin muutti vanhempiensa kanssa Floridaan. Floridassa Puigin kiinnostus villieläimiä kohtaan heräsi. Hän kävikin usein Evergladesin rämealueella vain paistinpannu ja haulikko mukanaan saalistamassa hirviä ravinnokseen. == Jackass ja Wildboyz == Puig on toiminut eläinasiantuntijana sarjoissa Jackass ja Wildboyz. Yksi Puigin tunnetuimmista tempuista tapahtui Jackass-sarjassa. Hän sukelsi Steve-On kanssa meressä vaarallisten haiden seassa. Puig sanoo, että Steve-O oli onnekas, kun hän ei menettänyt jalkaansa potkaistuaan haita. Puigin vaarallisin ja samalla ikimuistoisin hetki Wildboyzissa oli se, kun näykkijäkilpikonna puraisi häntä käteen. Steve-O kertoi, että se oli ensimmäinen kerta kun hän kuuli Puigin huutavan. == Projektit == Jackass: Number Two:n ja Wildboyzin viimeisen tuotantokauden jälkeen Puig alkoi tehdä omaa elokuvaa nimeltä "Ultimate Predator". Elokuvassa Puig on tekemisissä erilaisten villieläinten kuten haiden kanssa. Jackass:sta tutut Johnny Knoxville, Steve-O, Chris Pontius ja Jeff Tremaine olivat myös mukana. Puig esiintyy vuonna 2008 esitettävässä sarjassa "The American Outdoorsman presents Predator Hunt", jossa kalastetaan haikaloja Meksikonlahdesta. == Filmografia == Vuosi Elokuva 2002 Jackass: The Movie 2006 Jackass: Number Two 2006 TV: The Movie 2006 Ultimate Predator 2010 Jackass 3D == Lähteet == * Internet Movie Database - Manny Puig * mannypuig.com * MySpace - Manny "the sharkman" Puig == Aiheesta muualla == * Manny Puigin kotisivut * Puig Internet Movie Databasessa * Puigin MySpace Luokka:Jackass Luokka:Yhdysvaltalaiset henkilöt Luokka:Vuonna 1954 syntyneet Luokka:Elävät henkilöt
Palaeomastodon

Palaeomastodon (suom. ”ennen mastodonia”) oli Pohjois-Afrikassa eoseeni- ja oligoseenikaudella noin 35 miljoonaa vuotta sitten elänyt norsueläin. Se kehittyi Moeritheriumista, ja oli mahdollisesti kaikkien nykyisten norsujen kantamuoto. Se oli myös sukua Arsinotheriumille ja Deinotheriumille. Se söi hedelmiä. == Ulkonäkö == Palaeomastodonilla oli pienet syöksyhampaat. Sen pitkän alaleuan etuhampaat olivat kuin eräänlainen lapio, jolla se kauhoi kasveja vedestä. Se oli 1–2 metriä korkea ja painoi 2 tonnia. Palaeomastodonilla oli kärsä. == Löydöt == Palaeomastodon löydettiin sen sukulaisen Phiomian kanssa Gabal Qatranin muodostumasta Egyptistä Al-Fayyumin kaupungista. == Lähteet == * The genus Palaeomastodon elephant.se Luokka:Esihistorialliset nisäkkäät Luokka:Norsueläimet
Val Camonica

Val Camonica on laakso Alppien eteläosissa Lombardiassa Italiassa. Laakso on Oglio-joen ja Iseon järven ympäristössä ja suurin osa siitä kuuluu Brescian maakunnan pohjoisosiin. Se on kuulu kalliopiirroksistaan, jotka ovat Italian Alppien suurimmat. Vuodesta 1979 alue on kuulunut Unescon maailmanperintöluetteloon. ==Puistojen kalliotaidetta== N° Nimi Kuntaan Koordinaatit Kalliopiirroksia 1\. Parco nazionale delle incisioni rupestri di Naquane Capo di Ponte File:Figura che corre - R 35 - Parco di Naquane - Capo di Ponte.jpg File:Scena_del_fabbro_-_Naquane_R_35_-_Capo_di_Ponte.jpg 2\. Parco archeologico nazionale dei Massi di Cemmo Capo di Ponte File:Cemmo stone.jpg File:Masso cemmo.jpg 3\. Parco archeologico comunale di Seradina- Bedolina Capo di Ponte File:Scena_di_aratura_- _Seradina_R_12_-_Capo_di_Ponte_(Foto_Luca_Giarelli).jpg File:Composizione_geometrica_chiamata_mappa_di_Bedolina_- _Bedolina_R_1_-_Capo_di_Ponte_(Foto_Luca_Giarelli).jpg 4\. Parco archeologico di Asinino-Anvòia Ossimo File:Area di Anvòia - Parco archeologico di Asinino- Anvòia - Ossimo (Foto Luca Giarelli).jpg File:Ossimo anvoia1.jpg 5\. Parco comunale delle incisioni rupestri di Luine Darfo Boario Terme File:Cervide R 34 - Luine - Darfo Boario Terme (Foto Luca Giarelli).jpg File:Rose Camune R 101 - Luine - Darfo Boario Terme (Foto Luca Giarelli).jpg 6\. Parco comunale archeologico e minerario di Sellero Sellero File:Viandante R2-3 - Carpene - Sellero (Foto Luca Giarelli).jpg File:Rosa camuna R2-3 - Carpene - Sellero (Foto Luca Giarelli).jpg 7\. Parco archeologico comunale di Sonico Sonico File:Sonico coren fate.jpg File:Sonico idolo.jpg 8\. Riserva naturale Incisioni rupestri di Ceto, Cimbergo e Paspardo Ceto (Nadro) Cimbergo Paspardo File:Incisione di uccello rapace - Foppe R 5 - Nadro (Foto Luca Giarelli).jpg File:Campanine spietro.jpg ==Aiheesta muualla== * Val Camonica Unescon sivuilla Luokka:Unescon maailmanperintökohteet Italiassa Luokka:Lombardia Luokka:Italian laaksot
Natalia Druyts

Natalia Druyts (s. 3. joulukuuta 1980, Westerlo) on belgialainen poptähti. Hän sijoittui toiseksi Belgian Idool-kilpailun ensimmäisellä tuotantokaudella 2003. Druyts on valmistunut kielenkääntäjäksi englannista espanjaan. Hänen musiikillisiin esikuviinsa kuuluvat Madonna, George Michael, Anastacia ja P!nk. Druyts osallistui helmikuussa 2004 Belgian kansallisiin esikarsintoihin, mutta ei päässyt edustamaan maataan Eurovision laulukilpailuun kappaleella "Higher Than The Sun". Laulu sijoittui kuitenkin Belgian singlelistojen toiseksi. Hän on osallistunut myös Belgian Tanssii tähtien kanssa -ohjelmaan. Druyts on tehnyt yhteistyötä The Pointer Sisters -yhtyeen jäsenten kanssa. "Natalia Meets The Pointer Sisters" -show'ta seurasi yli 130 000 ihmistä. Druytsin ja Pointer Sistersin yhteistyöstä syntynyt single "Sisters Are Doin' It For Themselves" ilmestyi lokakuussa 2005 ja nousi Belgian singlelistan kakkoseksi. Tammikuussa 2008 Druytsin on määrä esiintyä En Voguen ja Shaggyn kanssa. == Studioalbumit == * This Time (2003, #4) * Back for More (2004, #1) * Everything & More (2007, #1) * Wise Girl(2009, #1) * Overdrive (2013) * In My Blood (2016) * The Sound of Me (2017) Luokka:Belgialaiset poplaulajat Luokka:Vuonna 1980 syntyneet Luokka:Elävät henkilöt
Ari-Kyösti Seppo

Ari-Kyösti ”Kössi” Seppo (s. 17. toukokuuta 1965 Joensuu) on suomalainen näyttelijä. ==Elämä== Seppo on opiskellut Lahden kansanopiston teatterikoulutuksessa vuosina 1986–1987. Seppo on näytellyt muun muassa televisiosarjassa Ansa ja Oiva vuosina 1995–2001 Oivaa, toista sarjan päähenkilöistä. Seppo on tullut tutuksi myös Tapio Piiraisen luottonäyttelijänä ja on esiintynyt Piiraisen ohjaamissa elokuvissa ja tv- sarjoissa, kuten Raid– tv-sarjassa sekä elokuvassa, Poliisin pojassa ja Siivottomassa jutussa. Hänet muistetaan myös erityisesti Kalle Päätalona elokuvassa Nuoruuteni savotat, sekä Ahti Saarena Talvisodassa. Elokuva– ja tv- rooliensa lisäksi Ari-Kyösti on näytellyt myös teattereissa, muun muassa Riihimäen Teatterissa ja Ryhmäteatterissa. Nykyään hän näyttelee Kuopion kaupunginteatterissa. ==Yksityiselämä== Sepon äiti oli näyttelijä Maija-Liisa Ahlgren (1929–1985). == Filmografia == === Elokuvat === Vuosi Elokuva / TV- elokuva / Lyhytelokuva Rooli 1988 Nuoruuteni savotat Kalle Päätalo 1989 Talvisota sotamies Ahti Saari Portinvartija nuorempi vartija 1991 Postia marsalkalle Auno Martti Mitä pimeämpi yö – sen kirkkaammat tähdet 1993 Uusi alku Markku 1995 Suolaista ja makeaa Jokke 1996 Kaukana nyrkkeilijä Aatamin poika Jyrki Malinen 1997 Siivoton juttu tullimies Kersantin kunnia jääkäri Happonen 1998 Liian paksu perhoseksi Manne Vähänen Poliisin poika Lepsu 1999 Pikkusisar Nieminen 2003 Raid Maradona 2004 Uuno Turhapuro – This Is My Life This Is My Life– ohjelman vieras 2005 Ojat on rajat Lupaus sotamies Jalmari Kivi Irmeli ja auto käytettyjen autojen kauppias 2006 Bodomin legenda hautausurakoitsija 2012 Lumihiutalemuodostelma Kimmo Saari 2017 Linnan juhlat Haulikko === Televisiosarjat === Vuosi Televisiosarja Rooli 1993 Pimennys Aulis Hobitit Lotho 1995 Rillumarei ja reipastamenoa monia rooleja (myös sarjan yksi käsikirjoittajista) 1996 Herkku & Partanen Kauko 1997 Ota ja omista säteilymittaaja Kun taivas repeää Jaakko Rantala 1995–2001 Ansa ja Oiva Oiva 2000 Ratikka-Raimo ääni tv-ohjelmassa Raid Maradona 2001 Korkeajännitystä – eli sähköä kotiin kuljetettuna haastateltava mies / pankkiryöstäjä 2006 Mogadishu Avenue suomalainen kauppias 2011 Tappajan näköinen mies Pavel Gudajev 2016 Syke Erkki 2018 Pirjo Esa Sipoon herttua Jami Hakkarainen 2019 Sorjonen vesilaitoksen johtaja == Lähteet == ==Aiheesta muualla== * * Luokka:Suomalaiset näyttelijät Luokka:Vuonna 1965 syntyneet Luokka:Elävät henkilöt
Paula Salmela

Paula Susanna Salmela (s. 1965 Mänttä) on suomalainen kuvanveistäjä ja kuvataiteen maisteri, joka asuu ja työskentelee Tampereella. Salmela on valmistunut Kankaanpään taidekoulusta vuonna 2001 ja Kuvataideakatemiasta vuonna 2008. Salmela on Suomen Kuvanveistäjäliitto ry:n jäsen. Hän on työskennellyt Suomen lisäksi Tanskassa ja Hollannissa. Julkisia teoksia esimerkiksi Porvoon Campuksen yleisen tilan reliefi Together 2015, Tampereen Vuoreksen reliefi Heijastus 2015, Vantaan Kivistön tilateos In-Out 2017 ja Porvoon Veden pumppaamorakennuksen seinässä oleva terästeos Virtaus. Salmela on luonut teoksissaan Kosketus (2007), Luottamus (2007) ja Present käsitteen ”tilanneinstallaatio” (). Salmela on ollut läsnä synnyttämässä teosta yhdessä katsojan kanssa esimerkiksi kosketuksen tai läsnäolon kautta. Present on Salmelan ensimmäinen teos, joka on esillä Taidemuseo Göstassa hänen synnyinkaupungissaan Mäntässä. == Valokuvia teoksista == Tiedosto:Paula Salmela Heijastus.JPG|Heijastus, 2015, Tampere. Tiedosto:Paula Salmela Chrocus et Dahlia 2018.jpg|Chrocus & Dahlia (Muodonmuutos), 2018, Vuores, Tampere. Tiedosto:Virtaus by Paula Salmela Porvoo 2019.JPG|Virtaus, 2019, Porvoo. Tiedosto:Paula Salmela Tarkalla korvalla 2020.JPG|Tarkalla korvalla, 2020, Lempäälä == Lähteet == ==Aiheesta muualla== * Paula Salmelan kotisivut Luokka:Suomalaiset kuvanveistäjät Luokka:Vuonna 1965 syntyneet Luokka:Elävät henkilöt
Jorge Jurado

Jorge García Jurado (s. 22. syyskuuta 1995 Madrid, Espanja) on espanjalainen näyttelijä. Jurado sai osan televisiosarjasta Serranon perhe jo kahdeksan vuoden ikäisenä. Hän ei ollut koskaan ajatellut näyttelevänsä, mutta hänen isoäitinsä Ketty sai selville koe-esiintymisestä ja ilmoitti hänet sinne. Sarjassa Jurado näyttelee Diegon nuorinta poikaa Curroa, joka on sarjan alussa kahdeksanvuotias. Curro on sarjassa varhaiskypsä, hieman ujo ja ehkä perheen järkevin poika. Serranon perheen lisäksi Jurado on näytellyt elokuvassa Goal II: Living the Dream (2007) päähenkilön Santiagon veljeä Enriquea. == Aiheesta muualla == * Luokka:Lapsinäyttelijät Luokka:Espanjalaiset näyttelijät Luokka:Syntymävuosi puuttuu Luokka:Elävät henkilöt
Töre

Töre on taajama, seurakunta ja entinen kunta Norrbottenin läänissä Pohjois- Ruotsissa. Nykyisin nämä kaikki kuuluvat Kalixin kuntaan. Olympiamitalisti, hiihtäjä Sven-Åke Lundbäck on syntyisin Törestä. Tören satama on Perämeren ja siten koko Pohjanlahden pohjoisin satama. ==Taajama== Tören taajamassa on nykyisin noin 1 100 asukasta, ja oikealla olevan tietolaatikon tiedot koskevat juuri taajamaa. Taajaman asukasluku on ollut suurimmillaan noin 1 400 henkeä vuonna 1990. Tören satama on Pohjanlahden ja samalla myös Itämeren pohjoisin kohta. Eurooppatiet E4 ja E10 kulkevat Tören kautta. Töre alkoi kasvaa 1800-luvulla kun vapaaherra Samuel-Gustav Hermelin perusti Töreforsin ruukin vuonna 1799. Ruukki käsitti pajan, sahan ja myllyn. Siellä sijaitsi Norrlannin suurin masuuni ja Norrbottenin ensimmäinen malmirata. Ruukki oli hyvin merkittävä ja edisti seudun kasvua. Muutamia ruukin alkuperäisiä rakennuksia on yhä jäljellä kylässä. ==Väestönkehitys== ==Seurakunta== Tören seurakunta perustettiin vuonna 1909 erottamalla se Alakainuun seurakunnasta. Vuosina 1929–1991 seurakunta oli jaettuna Tören ja Morajärven (ruots. Morjärv) kirkonkirjapiireihin (ruots. kyrkobokföringsdistrikt). Kummassakin entisessä kirkonkirjapiirissä sijaitsee oma kirkko. Tören kirkko on vihitty käyttöön vuonna 1936 ja Morajärven kirkko vuonna 1929. ==Entinen kunta== Töre oli aikaisemmin myös itsenäinen kunta, joka erotettiin Alakainuun (ruots. Nederkalix) kunnan länsiosasta vuonna 1924. Tören alueella sijaitsi Tören taajaman lisäksi kunnan pohjoisosassa myös Morajärven taajama. Vuonna 1967 Töre liitettiin takaisin Alakainuuseen, joka sai vuonna 1971 nimekseen Kainuu (ruots. Kalix) keskustaajamansa mukaan. Tören kunnan pinta-ala oli 890,70 neliökilometriä, josta maata oli 832,80 neliökilometriä. Vuonna 2000 entisen kunnan alueella asui 2 592 asukasta. Kuva:BD1952_Töre.png|Tören entisen kunnan sijainti Norrbottenin läänissä. Kuva:Töre_vapen.svg|Tören käyttämä vaakuna vuosina 1951–1966. ==Lähteet== Luokka:Ruotsin taajamat Luokka:Ruotsin entiset kunnat Luokka:Kainuun kunta
Canon Digital IXUS 60

Canon Digital IXUS 60 on Canonin Digital IXUS-tuoteperheeseen kuuluva digitaalikamera, joka julkistettiin maaliskuussa 2006. Siinä on muun muassa kuuden megapikselin CCD-kenno, 3x optinen zoomi, 2,5 tuuman nestekidenäyttö ja 9 pisteen AiAF-automaattitarkennus. Kamera tukee SD- ja MultiMediaCard- muistikorttistandardia. Se toimii ladattavalla litiumioniakulla ja painaa ilman akkua ja muistikorttia noin 140 grammaa. ==Tärkeimmät ominaisuudet== *6 megapikselin CCD-kenno *16 kuvausohjelmaa *3x zoom-objektiivi *9 pisteen AiAF- automaattitarkennus *DIGIC II-suoritin ja iSAPS-tekniikka *Makrokuvaus 3 senttimetrin etäisyydeltä *2,5 tuuman nestekidenäyttö *Videokuvaustoiminto *ISO 800 vastaava herkkyys *Suomenkieliset käyttövalikot ==Kuvakoot== ===Valokuva=== *Iso: 2816 × 2112 *Keskikoko 1: 2272 × 1704 *Keskikoko 2: 1600 × 1200 *Pieni: 640 × 480 *Leveä: 2812 × 1584 ===Videokuva=== *Iso: VGA, resoluutio 640 × 480, 30/15 kuvaa sekunnissa *Keskikoko: QVGA, resoluutio 320 × 240, 60/30/15 kuvaa sekunnissa *Pieni: QQVGA, resoluutio 160 × 120, 15 kuvaa sekunnissa ==Sisarmallit== Kameran sisarmallit ovat Canon Digital Ixy 70 Japanissa ja Canon PowerShot SD600 ja SD630 Pohjois-Amerikassa. ==Katso myös== *Digitaalinen valokuvaus *Käyttöohjeet ja tekniset tiedot Eu-alueelle. Canon- Europe. ==Lähteet== *Canonin suomenkieliset sivut *Digital Photography Rewiev Digital IXUS 60
Hämeenlinnan normaalilyseo

Hämeenlinnan normaalilyseo oli Suomen ensimmäinen suomenkielinen normaalikoulu. Sen aloittamista koskeva asetus annettiin 29. toukokuuta 1873 ja toiminta aloitettiin 1. syyskuuta 1873. Koulutilana oli vuonna 1849 valmistunut rakennus, joka sijaitsi tuolloin Kymnaasikadun ja Läntisen Linnankadun kulmassa. Normaalilyseon muistolaatta on silloisessa koulurakennuksessa osoiteessa Sibeliuksenkatu 19, joka on nykykeskustan ensimmäisessä eli Linnanniemen kaupunginosassa. Koulun aloittaessa sinne haki 70 henkeä, joista 61 riittävän osaavaa otettiin oppilaiksi: 40 ensimmäiselle kurssille ja 21 toiselle luokalle. Toisen vuosikurssin oppilaat olivat suorittaneet ensimmäisen kurssin ruotsinkielisessä, vuonna 1864 Helsingissä aloittaneessa normaalikoulussa. Toisena vuonna oppilaita oli jo 97, joista 40 ensimmäisellä, 40 toisella ja 17 kolmannella luokalla. Uusille pyrkijöille järjestettiin kaksipäiväiset pääsykokeet. Tässä vaiheessa oppilaista noin puolet oli hämeenlinnalaisia ja puoleta muualta. Myöhempinä vuosina, samalla kun vuosiluokkien, oppilaiden ja opettajien lukumäärä kasvoi, muista maakunnista tulleiden oppilaiden osuus kasvoi. Hämeenlinnan normaalilyseoa kävi esimerkiksi Jean Sibelius. Normaalilyseo menetti asemansa, kun kasvatusopin professorin valvonnassa ollut opettajaopiskelijoiden harjoittelukoulu siirrettiin Helsinkiin 1887. Hämeenlinnan klassillinen lyseo jatkoi vuodesta 1887 eteenpäin suomenkielistä yliopistoon pätevöittävää oppikouluopetusta Hämeenlinnassa. Uuden rakennuksen lyseo sai vuonna 1888. Koulun perinteitä jatkaa nykyään Hämeenlinnan lyseon lukio. ==Lähteet== ==Aiheesta muualla== * Hämeenlinnan lyseon lukion vuosikertomus 2006 Luokka:Hämeenlinnan lukiot Luokka:Linnanniemi
Antonio Resines

Antonio Fernández Resines (s. 7. elokuuta 1954 Torrelavega, Santanderin maakunta, Espanja) on espanjalainen näyttelijä. Hän on näytellyt muun muassa televisiosarjassa Serranon perhe asianajaja José Ramónin ja kotiäiti Amalian lasta. Hän on toiseksi vanhin viidestä sisaruksesta. == Osittainen filmografia == === Elokuvat === * Ópera prima (1980) * Vecinos (1981) * La colmena (1982) * La línea del cielo (1983) * Sal gorda (1983) * Sé infiel y no mires con quién (1985) * Lulú de noche (1986) * La vida alegre (1987) * Moros y cristianos (1987) * Amanece, que no es poco (1988) * El vuelo de la paloma (1989) * El baile del pato (1989) * Todo por la pasta (1991) * Como ser mujer y no morir en el intento (1991) * La marrana (1992) * Acción mutante (1993) * Todos los hombres sois iguales (1994) * La ley de la frontera (1995) * Tranvía a la Malvarrosa (1996) * La buena estrella (1997) * Carreteras secundarias (1997) * El tiempo de la felicidad (1997) * La niña de tus ojos (suom. Unelmiesi tyttö) (1998) * Pídele cuentas al rey (2000) * El portero (2000) * La caja 507 (suom. Lokero 507) (2002) * Al sur de Granada (2002) * Marujas asesinas (2002) * El embrujo de Shanghai (2002) * Besos de gato (2003) * Trileros (2003) * El oro de Moscú (2003) * Dos tipos duros (2003) * Tánger (2004) * El mundo alrededor (2005) * Otros días vendrán (2005) * La dama boba (2006) * Celda 211 (2009) === Televisio === * Eva y Adán: agencia matrimonial * Robles, investigador * Los ladrones van a la oficina (1993–1996) * La banda de Pérez (suom. Pérezin soittokunta) (1997) * A las once en casa (1998–1999) * Los Serrano (suom. Serranon perhe) (2003–2008) == Aiheesta muualla == * Luokka:Espanjalaiset näyttelijät Luokka:Vuonna 1954 syntyneet Luokka:Elävät henkilöt
Margarita

Margarita voi viitata seuraaviin: * Margareta, naisennimi * Margaríti eli Margaríta, saari Pohjoisen Egean saarten saariryhmässä Kreikassa
Battersean voimalaitos

Battersean voimalaitos () on Lontoossa Battersean alueella sijaitseva tunnettu hiilivoimalaitos. Art Deco-tyylisen voimalan rakentaminen aloitettiin vuonna 1928. Se vastasi eteläisen Lontoon sähkön ja kaukolämmön tuotannosta. Laitos on kooltaan valtava, ja se onkin Euroopan suurin tiilirakennelma.http://www.skyscrapernews.com/buildings.php?id=298 Voimalaitos pysäytettiin lopullisesti vuonna 1983, minkä jälkeen tilat ovat saaneet olla pääasiassa käyttämättöminä. Irlantilainen Real Estate Opportunities (REO) osti rakennuksen vuonna 2006. Voimalaitoksen läheisyyteen valmistui vuonna 2021 uusi metroasema. Voimala on esiintynyt useaan otteeseen myös populaarikulttuurissa. Ehkäpä tunnetuin esimerkki tästä on Pink Floyd -yhtyeen Animals-levyn kansikuva. == Lähteet == == Aiheesta muualla == * Battersea Power Station Community Group * Battersea Power Station Company * Voimalaitoksen historiaa * BBC NEWS: In Depth: Battersea Power Station * BBC NEWS: kuvia Luokka:Grade II* -luokan rakennukset Wandsworthissa‎ Luokka:Yhdistyneen kuningaskunnan kivihiilivoimalat
Dakota, Minnesota and Eastern Railroad

Dakota, Minnesota and Eastern Railroad on yhdysvaltalainen rautatieyhtiö, jonka päätoimialueena olivat Etelä-Dakotan ja Minnesotan osavaltiot. DME on Canadian Pacific Railwayn omistama tytäryhtiö. Yhtiön 1 770 kilometrin mittainen rataverkko ulottuu myös Iowan, Nebraskan ja Wyomingin osavaltioihin. Alun perin yhtiötä sekä sen sisaryhtiötä Iowa, Chicago and Eastern Railroadia hallinnoi holding-yhtiö Cedar American Rail Holdings. DM&E; sekä IC&E; muodostivat yhdessä Yhdysvaltain laajimman Class II -rautatieyhtiön omistaman rataverkon.Cedar American Rail Holdings, Inc. (2004), Serving the Heartland of America . Viitattu 5. tammikuuta 2005. Syyskuussa 2007 Canadian Pacific Railway ilmoitti ostavansa koko DME:n osakekannan, mikäli Surface Transportation Board (STB) hyäksyisi kaupan. STB ilmoitti hyväksyvänsä kaupan 30. syyskuuta 2008, ja DME:n viimeinen itsenäinen liikennöintipäivä oli 30. lokakuuta samana vuonna. Yhtiöiden fuusioituminen viimeisteltiin 31. lokakuuta 2008. ==Historia== Yhtiö aloitti liikenteen 5. syyskuuta 1986 rautatieyhtiö Chicago and North Western Railwayn myymillä vähäliikenteisillä rataosilla Etelä-Dakotassa ja Minnesotassa. Kauppojen vaikuttajana toimivat senaattori Larry Pressler ja hänen lainopillinen neuvonantajansa Kevin V. Schieffer, josta tuli yhtiön toimitusjohtaja 7. marraskuuta 1996. Vuonna 1997 Dakota, Minnesota and Eastern Railroad ilmoitti suunnitelmistaan laajentaa rataverkkoaan rakentamalla uuden rautatieyhteyden Etelä-Dakotasta Wyomingin Powder River Basinin laaksoon. Tällöin yhtiöstä tulisi BNSF Railwayn ja Union Pacific Railroadin ohella kolmas rautatieyhtiö, joka hoitaa Powder Riverista lähtevää kivihiililiikennettä. ==Lähteet== ==Aiheesta muualla== * Dakota, Minnesota and Eastern Railroad : rautatieharrastajan sivut Luokka:Yhdysvaltalaiset rautatieyhtiöt
The Amityville Horror

The Amityville Horror voi tarkoittaa seuraavia: *Vuoden 1979 elokuvaa *Vuoden 2005 elokuvaa *The Amityville Horror -romaania
Rekkopaita

Rekkopaita on Kannaksen ja Inkerinmaan äyrämöisnaisten kansallispuvun osa. Paidassa on kauluksen alapuolella umpeensa kirjailtu nelikulmainen koristelappu, rekko. Rekko tulee siihen kohtaan joka paidasta näkyy parhaiten, kun sen päälle puetaan kansallispukuun kuuluva liivihame.Metsäpirtti.net ja sen päälle rinnasta avoin kesäinen päällysvaate kostuli. Samalla rekko on suojannut käyttäjänsä kurkkua. Rekkopaita on ollut osa äyrämöispukua mutta ei savakkonaisten asua.Karjalan koko kuva JNS . Rekkopaita liittyy nimenomaan äyrämöisten ja savakkojen vastakkainasetteluun Karjalankannaksella ja Inkerissä. Rekkopaitaa käyttivät äyrämöisten lisäksi myös näille kielellisesti ja kulttuurisesti läheiset Hevaan ja Soikkolan inkerikot Suomenlahden eteläpuolella. Kun rekko on irrotettavissa, sen voi siirtää aina uudempaan paitaan, kun vanha kuluu puhki tai kun käyttäjä kasvaa ja paita jää pieneksi. Rekkoja on annettu myös perinnöksi. Karjalaiskylissä on ollut taitavia rekontekijöitä, jotka tekivät rekkoja toisillekin, kun puvun käyttäjä (tai hänen äitinsä) ompeli muut paidan osat itse. == Lähteet == == Aiheesta muualla == *Tuutarin puvun rekkopaita *Kuolemajärven puvun paita (kuvia myös muista rekkopaidoista] *Kansallispukuneuvosto Luokka:Suomalaiset kansallispuvut Luokka:Suomalainen kansanperinne
Kultaluikero

Kultaluikero (Ecsenius midas) on pohjan lähellä viihtyvä kala, jota pidetään usein meriakvaarioissa. == Koko ja ulkonäkö == Kultaluikero kasvaa noin 10 cm pitkäksi. Se on luonnostaan keltasävyinen, mutta vaihtaa väriään kameleonttimaisesti ympäristönsä mukaan. == Alkuperä ja elinympäristö == Kultaluikero elää luonnossa Indopasifisella merialueella Agabanlahdella ja Afrikan kaakkoisrannikolta Marquesas-saarille asti. Se elää alueilla, joissa on paljon kivenkoloja, ja missä korallit kasvavat rehevinä. == Käyttäytyminen == Kultaluikero on rauhallinen kala. Se piileskelee usein osittain kivenkolossa niin että vain pää pistää esille. Toisin kuin monet muut luikerot, se ei nypi kivissä kasvavaa levää vaan syö vedessä leijuvaa planktonia. Siksi se päätyy erittäin harvoin kiusaamaan koralleja tai selkärangattomia. Kultaluikero on aktiivinen päiväsaikaan ja nöpöttää yöt paikallaan lempiluolassaan. == Ravinto == Kultaluikero syö luonnossa planktonia, akvaariossa sekaruokaa.Meriakvaarion perustamismanuaali == Lähteet == Luokka:Meriakvaariokalat Luokka:Luikerot
Ronald Melzack

Ronald Melzack O.C., O.Q., Ph.D. (19. heinäkuuta 1929 Montreal, Québec, Kanada – 22. joulukuuta 2019) oli kanadalainen psykologi. Vuoden 1954 tohtoriopintojensa jälkeen, jotka hän suoritti vaikutusvaltaisen neuropsykologi Donald Olding Hebbin kanssa McGillin yliopistossa Montrealissa, hän alkoi työskennellä aavesärystä kärsivien potilaiden parissa – eli ihmisten kanssa, jotka tuntevat kipua poistetussa raajassa. Hän sai selville, että kivulla on usein vain vähän henkiinjäämisarvoa ja jotkut kivut ovat täysin suhteettomia kudosvaurion laajuuteen nähden. Joskus kipu voi jatkua pitkäänkin vammautuneiden kudosten parannuttua. Tohtorin tutkinnon jälkeisenä opiskelijana ollessaan Melzack alkoi kerätä ”kipusanoja” ja luokittelemaan niitä eri ryhmiin, kuten ”kuuma”, ”polttava”, ”tulikuuma” ja ”vihlova”. Vuonna 1975 tämä tavoittelu ”kipusanojen” luokitteluksi johti McGillin Kivun Kyselylomakkeeseen (engl. McGill Pain Questionnaire), jota käytetään nykyisinkin kipuklinikoilla ja syövän terminaalihoidoissa ympäri maailman. Vuonna 1965 Massachusettsin teknillisessä korkeakoulussa (engl. MIT) Melzack kehitti yhdessä englantilaisen kollegansa Patrick Wallin kanssa kivun porttikontrolliteorian, joka muun muassa toteaa kivun olevan yhteyksissä menneeseen kokemukseen. Porttikontrolliteoria johti elimistön luonnollisten opiaattien, endorfiinien ja enkefaliinien, arvokkaaseen löytämiseen. Melzackin viimeisimmät tutkimukset McGillissä osoittavat, että on olemassa kahta erilaista kiputyyppiä, jotka välittyvät eri signaalireittejä pitkin keskushermostoon. Äkillinen, lyhytkestoinen kipu, kuten kipu sormen leikkaushaavan yhteydessä, välittyy Melzackin lateraalijärjestelmäksi kutsumaa reittiryhmää pitkin. Lateraalijärjestelmäksi hän kutsuu reittiä siksi, koska se kulkee aivorungon keskusytimen yhdellä puolella. Pitkäkestoinen kipu, kuten krooninen kipu, välittyy mediaalijärjestelmän kautta, jonka neuronit kulkevat aivorungon keskusytimen läpi. Melzack on useiden kipukirjojen kirjoittaja ja hän on toimittajakumppani Kivun Arvioinnin Käsikirjassa (engl. Handbook of Pain Assessment), 1992. Hän julkaisi myös kirjoja inuittitarinoista ja voitti Kanadan hallituksen taideneuvoston Molson palkinnon (engl. Canada Council Molson Prize) vuonna 1985. Vuonna 1995 hänelle myönnettiin Kanadan korkein kansalaiselle myönnettävissä oleva kunniamerkki Order of Canada officer- tasoisena. Vuonna 2000 hänelle annettiin Québecin hallituksen myöntämä korkea kunnia-arvo (engl. National Order of Québec) officer-tasoisena. ==Lähteet== ==Aiheesta muualla== * Ronald Melzack, Porttikontrolliteorian kehittäjä, englanniksi Luokka:Kanadalaiset psykologit Luokka:Officer of the Order of Canada Luokka:Officer of the National Order of Quebec Luokka:Vuonna 1929 syntyneet Luokka:Vuonna 2019 kuolleet
Ali Benflis

Ali Benflis () (s. 8. syyskuuta 1944 Batna, Ranskan Algeria) on algerialainen poliitikko ja entinen Algerian pääministeri. Hän edustaa Kansallista vapautusrintamaa. Ali Benflis oli Algerian oikeusministeri vuosina 1988–1991 ja elokuusta 2000 toukokuuhun 2003 maan pääministeri. Presidentti Abdelaziz Bouteflika erotti Benflisin, kun tämä käytti asemaansa Kansallisen vapautusrintaman johdossa omassa presidentinvaalikampanjassaan. Hänen edeltäjänsä pääministerinä oli Ahmed Benbitour ja seuraajansa Ahmed Ouyahia. Ali Benflis oli ehdolla Algerian presidentiksi, mutta hävisi Abdelaziz Bouteflikalle 8. huhtikuuta 2004. Bouteflika voitti vaalit 85 % äänienemmistöllä, kun toiseksi sijoittunut Benflis sai äänistä ainoastaan 6,4 %. Benflis pyrki presidentiksi myös vuoden 2014 vaaleissa, jolloin hän tuli toiseksi Bouteflikan jälkeen. Hän sai äänistä 12,18 prosenttia Bouteflikan saadessa niistä 81,53 prosenttia. Benflis syytti vaaleja petokseksi. Siiviliammatiltaan Benflis on entinen lakimies ja valtion syyttäjä. == Lähteet == Luokka:Algerialaiset poliitikot Luokka:Vuonna 1944 syntyneet Luokka:Elävät henkilöt
Sara Tammela

Sara Tammela (s. 1993) on suomalainen näyttelijä, joka valittiin Kaisa Rastimon ohjaamaan Myrsky-elokuvaan Mintun rooliin koekuvauksien kautta yli tuhannen hakijan joukosta. == Filmografia == * Myrsky (2008) == Aiheesta muualla == * * Luokka:Suomalaiset elokuvanäyttelijät Luokka:Suomalaiset lapsinäyttelijät Luokka:Vuonna 1993 syntyneet Luokka:Elävät henkilöt
Île du Corossol

Île du Corossol on saari ja suojelualue Saint Lawrencen lahdella Sept-Îles’n kaupungin edustalla Québecin provinssissa Kanadassa. Saaren maapinta-ala on 93,6 hehtaaria ja sitä ympäröivien suojeltujen vesien pinta-ala on 272,4 hehtaaria. Saarella on myös pieni majakka. Ensimmäinen majakka rakennettiin vuonna 1874, ja se oli rakenteeltaan valkoinen kahdeksankulmainen torni, jonka huipulla oli lyhtykoju. Majakka korvattiin teräsristikkotornilla vuonna 1956. ==Linnusto ja luonto== Saari on rauhoitettu muuttolintujen pesimä- ja levähdysalueeksi. Siellä tavataan haahkoja, pikkukajavia, myrskykeijuja sekä ruokkeja. Saarella kasvaa pääasiassa ikivihreitä havupuita, muun muassa valkokuusta ja palsamipihtaa. == Lähteet == ==Aiheesta muualla== * Île du Corossol Migratory Bird Sanctuary Luokka:Québecin saaret Luokka:Sept-Îles Luokka:Kanadan luonnonsuojelualueet
M. H. Abrams

Meyer Howard ”Mike” Abrams (23. heinäkuuta 1912 Long Branch, New Jersey – 21. huhtikuuta 2015 Ithaca, New York) oli yhdysvaltalainen kirjallisuuskriitikko. Hänet tunnetaan romantiikan ajan kirjallisuutta käsittelevästä tutkimuksestaan. Abrams syntyi Long Branchissa, New Jerseyssä. Hän sai tohtorinarvon Harvardin yliopistosta 1940 ja pääsi professoriksi Cornellin yliopistoon. Abramsin tunnetuimpiin teoksiin kuuluvat Norton Anthology of English Literature (ensimmäinen painos 1962) ja The Mirror and the Lamp: Romantic Theory and the Critical Tradition (1953). Hän oli vuodesta 1937 naimisissa Ruth Claire Gaynesin kanssa tämän kuolemaan asti 2008. ==Lähteet== Luokka:Yhdysvaltalaiset kirjailijat Luokka:Kirjallisuuskriitikot Luokka:Vuonna 1912 syntyneet Luokka:Vuonna 2015 kuolleet Luokka:Yli satavuotiaiksi eläneet yhdysvaltalaiset